32002D0916
L 319/28
JURNALUL OFÍCIAL AL UNIUNII EUROPENE
DECIZIA COMISIEI
din 21 noiembrie 2002
de modificare a Deciziei 94/652/CE privind actualizarea inventarului de sarcini ce trebuie îndeplinite în cadrul cooperării dintre statele membre în domeniul examinării științifice a problemelor referitoare la produsele alimentare
[notificată cu numărul C(2002) 4447]
(Text cu relevanță pentru SEE)
(2002/916/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 93/5/CEE a Consiliului din 25 februarie 1993 privind asistența ce trebuie acordată Comisiei și colaborarea dintre statele membre în domeniul examinării științifice a problemelor referitoare la produsele alimentare (1), în special articolul 3 alineatul (2) a patra liniuță,
întrucât:
(1)
Decizia 94/458/CE a Comisiei din 29 iunie 1994 (2) stabilește normele de gestionare administrativă a cooperării în domeniul examinării științifice a problemelor referitoare la produsele alimentare.
(2)
Decizia 94/652/CE a Comisiei (3), astfel cum a fost modificată ultima dată prin Decizia 2001/773/CE (4), stabilește inventarul și distribuirea sarcinilor ce trebuie îndeplinite în cadrul cooperării dintre statele membre în domeniul examinării științifice a problemelor referitoare la produsele alimentare.
(3)
Actualizarea inventarului de sarcini trebuie să țină seama de necesitatea protejării sănătății publice în interiorul Comunității și de cerințele legislației comunitare din sectorul produselor alimentare.
(4)
Sarcinile trebuie distribuite ținându-se seama de expertiza științifică și de resursele disponibile în statele membre, în special în institutele care vor participa la cooperarea științifică.
(5)
Decizia 94/652/CE trebuie modificată în consecință.
(6)
Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 94/652/CE se înlocuiește cu textul anexei la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 21 noiembrie 2002.